แนวโน้มอัตราดอกเบี้ยของธนาคารกลางสหรัฐอเมริกา (Fed) ที่เคยปรับขึ้นแบบติดสปีดก็อาจจะเริ่มปรับขึ้นช้าลงแล้ว เพราะตัวเลขเงินเฟ้อเริ่มโตช้าลง และพอถึงจุดหนึ่งในปี 2023 Fed ก็อาจจะหยุดขึ้นดอกเบี้ย เนื่องจากอะไร
แนวโน้มอัตราดอกเบี้ยของธนาคารกลางสหรัฐอเมริกา (Fed) ที่เคยปรับขึ้นแบบติดสปีดก็อาจจะเริ่มปรับขึ้นช้าลงแล้ว เพราะตัวเลขเงินเฟ้อเริ่มโตช้าลง และพอถึงจุดหนึ่งในปี 2023 Fed ก็อาจจะหยุดขึ้นดอกเบี้ย เนื่องจากความกังวลเรื่องเศรษฐกิจถดถอย (Recession) เริ่มมากขึ้นทุกที

ในมุมมองของ SCB CIO มองว่า ช่วงนี้เป็นเวลาที่ดีของการเตรียมเงินสดเข้าไปลงทุน เก็บเกี่ยวโอกาสทั้งจากการลงทุนในตราสารหนี้และหุ้น โดยให้เน้นไปที่ตราสารหนี้คุณภาพดี ที่ได้รับการจัดอันดับเครดิตอยู่ในระดับที่ลงทุนได้ (Investment Grade) และการคัดเลือกหุ้นเชิงรับ (Defensive) ที่มีความผันผวนน้อยกว่าตลาด โดยเฉพาะกลุ่มสุขภาพ (Healthcare) ที่ราคายังถูกกว่าหุ้น Defensive กลุ่มอื่นๆ นอกจากนี้ ถ้าเป็นลูกค้า Private Banking ที่มีความมั่งคั่งทางการเงินสูง จะมีโอกาสที่ดีมากขึ้นไปอีก จากการที่มีอาวุธลับทางการเงินเพิ่มเติมจากนักลงทุนทั่วไป เพราะสามารถใช้ Lombard Loan ซึ่งเป็นสินเชื่อเพื่อการลงทุน ที่ให้นำสินทรัพย์ทางการเงิน เช่น หุ้น หุ้นกู้ และกองทุนรวม มาใช้เป็นหลักประกัน ขอวงเงินสินเชื่อไปลงทุนได้ 

ในเมื่อมีความมั่งคั่งสูง มีสินทรัพย์อยู่แล้ว ทำไมต้องไปเป็นหนี้ ต้องไปเสียดอกเบี้ยเงินกู้เพื่อเอาเงินมาลงทุน จะคุ้มกันหรือไม่ ถ้ามีเงินสดมากเพียงพอสำหรับเก็บเกี่ยวโอกาสลงทุน ก็อาจจะไม่จำเป็นต้องใช้อาวุธนี้ เพียงแต่ Lombard Loan ก็เป็นอาวุธติดมือที่มีและหยิบมาใช้ได้ทันทีที่ต้องการ เพราะบางครั้งอาจจะมีความจำเป็นต้องสำรองเงินสดเอาไว้ใช้หมุนเวียนในธุรกิจ หรือไปใช้จ่าย ซึ่งเงินก้อนนี้ก็อาจจะไม่เหมาะสำหรับการนำมาลงทุน แต่เมื่อมีสินทรัพย์ทางการเงินอยู่ อาจจะอยากถือสินทรัพย์เหล่านี้ไว้นานๆ ไม่ได้ต้องการขายในเวลาอันใกล้นี้ Lombard Loan ก็เป็นอาวุธที่ดีที่ช่วยให้เพิ่มสภาพคล่องทางการเงินได้ โดยไม่จำเป็นต้องขายสินทรัพย์ที่ยังไม่ได้มีความต้องการขายออกมา
ข่าวเศรษฐกิจและการเงิน,ความรู้ทางการเงิน